|  |  |
| --- | --- |
|  | **РЕПУБЛИКА БЪЛГАРИЯ**Министерство на здравеопазванетоРегионална здравна инспекция-Добрич  |

|  |  |
| --- | --- |
|  |  |

**ПРОМЕНИ И ДОПЪЛНЕНИЯ В ЕВРОПЕЙСКОТО ЗАКОНОДАТЕЛСТВО ПРИ ЕТИКЕТИРАНЕТО НА КОЗМЕТИЧНИТЕ ПРОДУКТИ**

**На вниманието на производители, дистрибутори и вносители на козметични продукти**

На 29 април 2022 г. в Официален вестник на Европейския съюз (L 127/1) е публикувано **Решение за изпълнение (ЕС) 2022/677 на Kомисията от 31 март 2022 година за определяне на правила за прилагането на Регламент (ЕО) № 1223/2009 на Европейския парламент и на Съвета по отношение на справочникa на общоприетите наименования на съставките, които да се използват при етикетирането на козметични продукти**.

Справочникът на общоприетите наименования на съставките се издава на основание чл. 33 от Регламент (ЕО) № 1223/2009 относно козметичните продукти, съгласно разпоредбата на който, Комисията изготвя и актуализира справочник на общоприетите наименования на съставките, като се приемат международно признатите номенклатури, включително Международната номенклатура на козметичните съставки (INCI). С горевизираното Решение за изпълнение (ЕС) 2022/677 се *отменя* Решение (ЕС) 2019/701 на Комисията от 5 април 2019 година за създаване на справочник на общоприетите наименования на съставките, които да се използват при етикетирането на козметични продукти.

Съгласно разпоредбата на чл. 3 от Решение за изпълнение (ЕС) 2022/677, от 29 април 2022 г. до 28 април 2023 г. икономическите оператори могат да използват общоприетите наименования на съставките, определени в приложението към настоящото решение, за целите на съответствието с (изискванията за етикетиране, определени в) Регламент (ЕО) № 1223/2009.

Настоящото решение влиза в сила на двадесетия ден след деня на публикуването му в Официален вестник на Европейския съюз (чл. 4) и се прилага от 29 април 2023 г.

**Решение за изпълнение (ЕС) 2022/677**  може да бъде намерено на следния електронен адрес: [EUR-Lex - 32022D0677 - EN - EUR-Lex (europa.eu)](https://eur-lex.europa.eu/legal-content/EN/TXT/?uri=uriserv%3AOJ.L_.2022.127.01.0001.01.ENG&toc=OJ%3AL%3A2022%3A127%3ATOC).